**Līgums par atbalsta saņemšanu**

**Nr.**

Datums skatāms laika zīmogā

**Latvijas Investīciju un attīstības aģentūra**, adrese: Pērses iela 2, Rīga, LV-1442, kura darbojas atbilstoši Ministru kabineta 2012.gada 11.decembra noteikumiem Nr.857 „Latvijas Investīciju un attīstības aģentūras nolikums” (turpmāk − Aģentūra), tās direktora Kaspara Rožkalna personā,no vienas puses,

un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, kas ierakstīta Latvijas Republikas Uzņēmumu reģistra komercreģistrā ar vienoto reģistrācijas numuru \_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuras vārdā, pamatojoties uz statūtiem, rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk **–** Atbalsta saņēmējs), no otras puses,

turpmāk abas kopā sauktas **-** Puses, noslēdz līgumu (turpmāk **-** Līgums) par turpmāk minēto.

1. **Līguma mērķis**

Līguma mērķis ir saskaņā ar \_\_\_\_\_\_\_.\_\_\_\_\_\_\_\_\_\_\_\_\_ Aģentūras lēmumu Nr.\_\_\_\_\_\_\_\_\_ par Atbalsta saņēmēja projekta iesnieguma apstiprināšanu (turpmāk – Lēmums) nodrošināt Atbalsta saņēmējam Eiropas Reģionālās attīstības fonda projektā „Tehnoloģiju pārneses programma”, identifikācijas numurs 1.2.1.2/16/I/001(turpmāk – projekts), kas apstiprināts ar Centrālās finanšu un līgumu aģentūras (turpmāk – CFLA) 2016.gada 9.decembra lēmumu Nr.39-2-60/7462 un 2016.gada 16.decembra atzinumu Nr.39-2-60/7634 un tiek īstenots saskaņā ar starp Aģentūru un CFLA 2016.gada 29.decembrī noslēgto vienošanos par projekta īstenošanu (turpmāk – Vienošanās), paredzēto atbalstu augsti kvalificētu darbinieku piesaistei konkrētu pētniecisku aktivitāšu, tehnoloģisku problēmu risināšanai vai jaunu vai būtiski uzlabotu produktu vai tehnoloģiju izstrādei.

1. **Līguma priekšmets**
   1. Aģentūra Līguma ietvaros sniedz atbalstu augsti kvalificētu darbinieku piesaistei konkrētu pētniecisku aktivitāšu, tehnoloģisku problēmu risināšanai vai jaunu vai būtiski uzlabotu produktu vai tehnoloģiju izstrādei (turpmāk – atbalstāmā darbība), līdzfinansējot ar augsti kvalificētu darbinieku piesaisti saistītās personāla izmaksas – atalgojumu piesaistītajam darbiniekam (darba alga, ieskaitot slimības naudu (darbnespējas lapa A, kuru apmaksā darba devējs), ikgadējo atvaļinājumu, papildatvaļinājumu un atvaļinājuma kompensāciju) un darba devēja veiktās valsts sociālās apdrošināšanas obligātās iemaksas, kā arī citus normatīvajos aktos noteiktos darba ņēmēja labā obligāti veicamos maksājumus. Atvaļinājuma, papildatvaļinājuma un atvaļinājuma kompensācijas izmaksas tiek līdzfinansētas, ja tās ir veiktas par atbalstāmās darbības īstenošanas periodu.
   2. Līguma 2.1.punktā minētais atbalsts ir *de minimis* atbalsts, kas tiek sniegts saskaņā ar Eiropas Komisijas 2013.gada 18.decembra Regulu (ES) Nr.[1407/2013](http://eur-lex.europa.eu/eli/reg/2013/1407?locale=LV) par Līguma par Eiropas Savienības darbību [107.](http://likumi.lv/ta/id/282045-darbibas-programmas-izaugsme-un-nodarbinatiba-3-1-1-specifiska-atbalsta-merka-sekmet-mvk-izveidi-un-attistibu-ipasi#p107) un [108.panta](http://likumi.lv/ta/id/282045-darbibas-programmas-izaugsme-un-nodarbinatiba-3-1-1-specifiska-atbalsta-merka-sekmet-mvk-izveidi-un-attistibu-ipasi#p108) piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr.L 352/1) (turpmāk – Regula Nr.[1407/2013](http://eur-lex.europa.eu/eli/reg/2013/1407?locale=LV)) un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem. Sniegtais atbalsts tiek piešķirts ar Aģentūras Lēmumu un ir uzskatāms par komercdarbības atbalstu Atbalsta saņēmējam. Lēmuma pieņemšanas diena ir uzskatāma par komercdarbības atbalsta piešķiršanas brīdi.
2. **Vispārīgie nosacījumi atbalsta sniegšanai**
   1. Aģentūra atbalsta finansējumu izmaksā saskaņā ar Ministru kabineta 2016.gada 25.oktobra noteikumiem Nr.692 „Darbības programmas „Izaugsme un nodarbinātība” 1.2.1. specifiskā atbalsta mērķa „Palielināt privātā sektora investīcijas P&A” 1.2.1.2. pasākuma „Atbalsts tehnoloģiju pārneses sistēmas pilnveidošanai” īstenošanas noteikumi” (turpmāk – MK noteikumi Nr.692), Līgumu, Aģentūras 2019.gada 30.decembra iekšējiem noteikumiem Nr.ORG-INA-IKN-2019/578 iekšējiem noteikumiem “Kārtība, kādā veic atbalsta saņēmēju atlasi, piešķir atbalstu darbības programmas „Izaugsme un nodarbinātība” 1.2.1.specifiskā atbalsta mērķa „Palielināt privātā sektora investīcijas P&A” 1.2.1.2.pasākuma „Atbalsts tehnoloģiju pārneses sistēmas pilnveidošanai” inovāciju vaučeru atbalsta nodrošināšanas darbības ietvaros un veic piešķirtā atbalsta uzskaiti” (turpmāk – Iekšējie noteikumi), Vienošanos un citiem saistošajiem normatīvajiem aktiem.
   2. Atbalstāmās darbības maksimālais īstenošanas periods ir 12(divpadsmit) mēneši no dienas, kad stājies spēkā Lēmums, bet ne ilgāk kā līdz 2023.gada 31.oktobrim.
   3. Maksimālais atbalsta finansējums atbalstāmās darbības īstenošanai ir EUR \_\_\_\_\_\_\_\_\_\_\_(summa vārdiem).
   4. Maksimālā atbalsta finansējuma intensitāte atbalstāmās darbības īstenošanai ir 45% no Līguma 2.1.punktā minētajām izmaksām.
   5. Atbalsta saņēmējs var saņemt Līguma 2.1.punktā minēto atbalstu, ja ir izpildīti šādi nosacījumi:
      1. Atbalsta saņēmējs ir sagatavojis un Līgumā paredzētajā kārtībā un termiņā iesniedzis Aģentūrā noslēguma/starpposma pārskatu par īstenoto atbalstāmo darbību, ko Aģentūra ir apstiprinājusi;
      2. izmaksas par atbalstāmās darbības īstenošanu ir radušās pēc Lēmuma stāšanās spēkā, tās veiktas līdz attiecīgā noslēguma/starpposma pārskata iesniegšanai Aģentūrā par Līguma 3.2.punktā minēto atbalstāmās darbības īstenošanas periodu, tās atbilst MK noteikumu Nr.692 47.punktam un ar Lēmumu apstiprinātajam Atbalsta saņēmēja projekta iesniegumam (turpmāk – Pieteikums);
      3. Atbalsta saņēmējs ir nodrošinājis atsevišķu ar atbalstāmās darbības īstenošanu saistīto saimniecisko darījumu ieņēmumu un izdevumu grāmatvedības uzskaiti atbilstoši normatīvajiem aktiem par kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā;
      4. Atbalsta saņēmējs izmaksas ir veicis bezskaidras naudas norēķinu veidā no sava konta kredītiestādē, kas atbilstoši normatīvajos aktos noteiktajai kārtībai reģistrējusies kredītiestādes darbības veikšanai, un tās ir tieši saistītas ar atbalstāmo darbību, atbilst pareizas finanšu vadības principiem, Līgumā un MK noteikumos Nr.692 noteiktajiem izmaksu ierobežojumiem, ir samērīgas un ekonomiski pamatotas;
      5. Pieteikumā norādīto pētniecisku aktivitāšu, tehnoloģisku problēmu risināšanas vai jaunu vai būtiski uzlabotu produktu vai tehnoloģiju izstrādes rezultāti (auditējamās vērtības) noslēguma pārskata iesniegšanas dienā ir Atbalsta saņēmēja īpašumā.
3. **Pušu pienākumi un tiesības**
   1. Atbalsta saņēmējam ir pienākums:
      1. kvalitatīvi īstenot atbalstāmo darbību atbilstoši Līgumam, Iekšējiem noteikumiem, MK noteikumiem Nr.692, citiem saistošajiem normatīvajiem aktiem un Pieteikumā norādītajam;
      2. informēt Aģentūru par jebkuriem apstākļiem, kas varētu ietekmēt atbalsta finansējuma izmaksu, kā arī gadījumos, ja kāds no Atbalsta saņēmēja sniegtajiem apliecinājumiem izrādās vai kļūst nepatiess, neprecīzs, nepilnīgs vai maldinošs, vai arī ja pastāv citi būtiski apstākļi, kas negatīvi ietekmē vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt atbalsta sniegšanu, tai skaitā, ja Atbalsta saņēmējs vairs neatbilst MK noteikumos Nr.692 un Iekšējos noteikumos noteiktajām prasībām Atbalsta saņēmējam, lai tas varētu pretendēt uz atbalsta saņemšanu;
      3. pēc Aģentūras pieprasījuma un tās noteiktajā termiņā rakstveidā vai elektroniskā veidā Līguma 9.1.punktā noteiktajā kārtībā iesniegt visu nepieciešamo informāciju, kas attiecas uz atbalstāmās darbības īstenošanu un Līguma izpildes nodrošināšanu;
      4. nodrošināt atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti atbilstoši normatīvajiem aktiem par kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā;
      5. sagatavot un iesniegt Aģentūrā noslēguma/starpposma pārskatu Līguma 5.punktā noteiktajā kārtībā un termiņā;
      6. nodrošināt Aģentūrai un ES fondu uzraudzībā un vadībā iesaistītajām iestādēm iespējas saskaņā ar Vienošanos par projekta īstenošanu veikt uzraudzību un kontroli, nodrošinot Aģentūras un ES fondu uzraudzībā un vadībā iesaistīto iestāžu prasību izpildi un brīvu piekļūšanu atbalstāmās darbības īstenošanas vietai, ar atbalsta saņemšanu saistītajiem dokumentiem un informācijai;
      7. noskaidrot un izpildīt visas normatīvajos aktos noteiktās prasības un pienākumus saistībā ar atbalsta finansējuma saņemšanu un no Līguma izrietošo tiesību iegūšanu, kā arī citu Līgumā paredzētu pienākumu un darbību izpildi;
      8. visā ar Līgumu saistītajā dokumentācijā, tajā skaitā uz darījumus apliecinošajiem dokumentiem, norādīt Līguma numuru;
      9. ja Līguma 2.1.punktā minētais atbalsts tiek kumulēts ar citu *de minimis* vai valsts atbalstu, vai pēc *de minimis* vai jebkāda cita valsts atbalsta saņemšanas Līguma darbības laikā nekavējoties informēt Aģentūru par saņemto atbalstu, atbilstoši normatīvajiem aktiem par *de minimis atbalsta* uzskaites un piešķiršanas kārtību un *de minimis* atbalsta uzskaites veidlapu paraugiem;
      10. ja Atbalsta saņēmējs vienlaikus darbojas vienā vai vairākās neatbalstāmajās nozarēs un veic neatbalstāmās darbības vai citas darbības, kas ietilpst Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) darbības jomā, nodrošināt šo nozaru darbību vai izmaksu nodalīšanu saskaņā ar Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 1.panta 2.punktu;
      11. 10 (desmit) darba dienu laikā pēc attiecīga Aģentūras pieprasījuma saņemšanas atmaksāt Aģentūrai neatbilstoši veiktos izdevumus vai vienoties ar Aģentūru par neatbilstoši veikto izdevumu atmaksas grafiku;
      12. atbalstāmās darbības īstenošanas laikā un trīs gadus pēc šīs darbības īstenošanas iesniegt Centrālajā statistikas pārvaldē pārskatus par pētniecības, attīstības un inovāciju izmaksām Centrālās statistikas pārvaldes noteiktajos termiņos un formā;
      13. Līguma darbības laikā atbilstoši Līguma 9.1.punktā noteiktajai kārtībai paziņot Aģentūrai izmaiņas Atbalsta saņēmēja pamatdatos (kontaktinformācija, rekvizīti) 3 (trīs) darba dienu laikā pēc to maiņas;
      14. nodrošināt informācijas un publicitātes pasākumus, kas noteikti Eiropas Parlamenta un Padomes 2013. gada 17. decembra Regulas Nr. [1303/2013](http://eur-lex.europa.eu/eli/reg/2013/1303/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. [1083/2006](http://eur-lex.europa.eu/eli/reg/2006/1083/oj/?locale=LV) 12. pielikuma 2.2. apakšpunktā un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana;
      15. Nodrošināt, ka Līguma 2.1.punktā minētie Atbalsta saņēmēja piesaistītie augsti kvalificētie darbinieki atbalstāmās darbības īstenošanas laikā atbilst MK noteikumos Nr.692 noteiktajiem kritērijiem.
   2. Atbalsta saņēmējam ir tiesības:
      1. lūgt Aģentūrai aktualizēt informāciju *de minimis* atbalsta uzskaites sistēmā par piešķirtā *de minimis* atbalsta apmēru;
      2. ievērojot Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 5. panta 1. un 2.punktu, *de minimis* atbalstu kumulēt ar citu *de minimis* atbalstu līdz Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 3. panta 2. punktā noteiktajam attiecīgajam robežlielumam, kā arī kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta Līguma 3.4.punktā noteiktā maksimālā atbalsta finansējuma intensitāte vai atbalsta finansējuma summa, kāda noteikta valsts atbalsta programmā vai Eiropas Komisijas lēmumā;
      3. iesniegt priekšlikumus Līguma grozījumu izdarīšanai.
   3. Aģentūrai ir pienākums:
      1. veikt Līguma īstenošanas uzraudzību, kontroli un izvērtēt tās atbilstību Līguma un normatīvo aktu prasībām;
      2. izvērtēt Atbalsta saņēmēja iesniegtos dokumentus Līgumā noteiktajā kārtībā;
      3. sniegt konsultācijas Atbalsta saņēmējam par ar Līguma izpildi saistītiem jautājumiem.
   4. Aģentūrai ir tiesības:
      1. nepieciešamības gadījumā piesaistīt ekspertu vai nodot ar Līguma izpildi saistīto dokumentāciju kompetentām valsts institūcijām, lai pārbaudītu, vai noslēguma/starpposma pārskatā norādītās izmaksas ir saistītas ar atbalstāmās darbības īstenošanu, ir samērīgas un ekonomiski pamatotas;
      2. konstatējot Līguma īstenošanā pretrunu ar normatīvā akta vai Līguma noteikumiem, uzdot Atbalsta saņēmējam sniegt skaidrojumu par pretrunas rašanās iemesliem, kā arī novērst konstatēto pretrunu Aģentūras noteiktajā termiņā (ja attiecināms);
      3. veikt pārbaudes atbalstāmās darbību īstenošanas vietā, lai pārliecinātos, ka Atbalsta saņēmējs ievēro Līguma un saistošo normatīvo aktu prasības;
      4. apturēt Atbalsta finansējuma izmaksu Līguma 5.13.punktā minētajos gadījumos;
      5. pieprasīt Līguma 4.3.1.punkta izpildei nepieciešamo informāciju no Atbalsta saņēmēja, nosakot tās iesniegšanas termiņu;
      6. atgūt no Atbalsta saņēmēja neatbilstoši veiktos izdevumus, tajā skaitā iesniegt kreditora prasījumu par neatbilstoši veiktiem izdevumiem Atbalsta saņēmēja maksātnespējas pasludināšanas vai likvidācijas gadījumā.
4. **Noslēguma/starpposma pārskata iesniegšanas un atbalsta finansējuma izmaksas kārtība** 
   1. Atbalsta finansējumu Aģentūra izmaksā kā:
      1. starpposma maksājumu, ko piešķir atbalstāmās darbības īstenošanas laikā un kas nepārsniedz 90% no Līguma 3.3.punktā minētā atbalsta finansējuma;
      2. noslēguma maksājumu pēc atbalstāmās darbības pabeigšanas.
   2. Lai saņemtu Līguma 5.1.1.apakšpunktā minēto starpposma maksājumu, Atbalsta saņēmējs ne biežāk kā reizi ceturksnī no Lēmuma spēkā stāšanās dienas iesniedz Aģentūrā starpposma pārskatu atbilstoši Aģentūras mājaslapā publicētajai uz attiecīgā starpposma pārskata iesniegšanas brīdi aktuālajai starpposma pārskata formai.
   3. Noslēguma pārskatu Atbalsta saņēmējs iesniedz ne vēlāk kā 10 (desmit) darba dienu laikā pēc Līguma 3.2.punktā minētā atbalstāmās darbības īstenošanas perioda beigām atbilstoši Aģentūras mājaslapā publicētajai uz noslēguma pārskata iesniegšanas brīdi aktuālajai noslēguma pārskata formai.
   4. Noslēguma/starpposma pārskatu Atbalsta saņēmējs iesniedz personiski vai elektroniski, apstiprinot dokumentus ar drošu elektronisku parakstu, vai nosūta pa pastu kā ierakstītu pasta sūtījumu. Ja Maksājuma pieprasījums tiek iesniegts personiski vai sūtot pa pastu, tad Maksājuma pieprasījumu nosūta arī uz Līguma 9.1.1.punktā minēto e-pasta adresi.
   5. Aģentūra 15 (piecpadsmit) laikā pēc noslēguma/starpposma pārskata saņemšanas pārbauda tā atbilstību Līgumam, MK noteikumiem Nr.692, Iekšējiem noteikumiem un citiem saistošajiem normatīvajiem aktiem, Pieteikumam un Vienošanās nosacījumiem.
   6. Ja no iesniegtajiem dokumentiem nav iespējams pārliecināties par Atbalsta saņēmēja uzņemto saistību izpildi saskaņā ar Līgumu, Aģentūra Līguma 9.1.punktā noteiktajā kārtībā pieprasa Atbalsta saņēmējam skaidrot noslēguma/starpposma pārskatā iekļauto informāciju, labot noslēguma/starpposma pārskatu vai iesniegt papildu informāciju, nosakot termiņu tās iesniegšanai. Aģentūra 15 (piecpadsmit) darba dienu laikā izvērtē Atbalsta saņēmēja iesniegto papildu informāciju.
   7. Ja noslēguma/starpposma pārskatā Atbalsta saņēmējs veic precizējumus vai labojumus pēc savas iniciatīvas, noslēguma/starpposma pārskata izvērtēšanas termiņš tiek pagarināts par 10 (desmit) darba dienām pēc informācijas saņemšanas.
   8. Ja noslēguma/starpposma pārskats atbilst Pieteikumam un Līgumā, MK noteikumos Nr.692, Iekšējos noteikumos, citos saistošajos normatīvajos aktos un Vienošanās izvirzītajām prasībām, Aģentūra informē Atbalsta saņēmēju par noslēguma/starpposma pārskata apstiprināšanu.
   9. Atbalsta saņēmējam izmaksājamo atbalsta finansējumu atbilstoši Līguma 3.4.punktā noteiktajai atbalsta finansējuma intensitātei nosaka, pamatojoties uz faktiski veiktajām atbalstāmās darbības izmaksām, Atbalsta saņēmēja iesniegto noslēguma/starpposma pārskatu, iesniegtajiem attiecināmos izdevumus pamatojošajiem dokumentiem, ievērojot normatīvo aktu prasības maksājumu un darījumu apliecinošo dokumentu izstrādāšanas un noformēšanas jomā, un izmaksā pie nosacījuma, ka Atbalsta saņēmējs ir ievērojis visas Līguma un normatīvo aktu prasības.
   10. Aģentūra proporcionāli samazina izmaksājamo atbalsta finansējumu, ja ir konstatēti neatbilstoši veikti izdevumi, t.i., izdevumi, kurus nav pamatoti attiecināt no Eiropas Savienības vispārējā budžeta, jo tie radušies atbalsta saņēmēja darbības vai bezdarbības dēļ, pārkāpjot Līguma, Iekšējo noteikumu, Latvijas Republikas vai Eiropas Savienības tiesību aktu prasības, tajā skaitā:
       1. nav iesniegtas izdevumus pamatojošo dokumentu kopijas vai iesniegtie dokumenti nav pietiekami, lai apliecinātu attiecināmo izmaksu rašanos;
       2. līdzekļu izlietojums nav samērīgs, ekonomiski pamatots vai neatbilst pareizas finanšu vadības principiem;
       3. noslēguma/starpposma pārskats neatbilst kādam no Līgumā, MK noteikumos Nr.692, Iekšējos noteikumos, citos saistošajos normatīvajos aktos vai Vienošanās izvirzītajām prasībām, tai skaitā nav ievēroti Līgumā un MK noteikumos Nr.692 noteiktie izmaksu ierobežojumi, un nav lietderīgi un samērīgi vienpusēji izbeigt Līgumu atbilstoši Līguma 10.2.punktam;
       4. Atbalsta saņēmējs Līguma darbības laikā ir maldinājis Aģentūru vai ES fondu vadībā iesaistītās iestādes, sniedzot nepatiesu informāciju, un nav lietderīgi un samērīgi vienpusēji izbeigt Līgumu atbilstoši Līguma 10.2.punktam;
       5. Atbalsta saņēmējs nav ievērojis nosacījumus par atbalsta finansējuma kumulāciju ar citu *de minimis* atbalstu, citas atbalsta programmas vai individuālā atbalsta projekta ietvaros piešķirto atbalstu un nav pamatoti neattiecināt visu pieprasīto atbalsta finansējumu.
   11. Ja Aģentūra samazina izmaksājamo atbalsta finansējumu, tā, Līguma 5.8.punktā noteiktajā kārtībā informējot par noslēguma/starpposma pārskata apstiprināšanu, norāda pamatojumu atbalsta finansējuma samazināšanai.
   12. Aģentūra atbalsta finansējuma izmaksu veic bezskaidras naudas norēķinu veidā uz noslēguma/starpposma pārskatā norādīto Atbalsta saņēmēja bankas kontu 10 (desmit) darba dienu laikā pēc noslēguma/starpposma pārskata apstiprināšanas.
   13. Ja pastāv kaut viens no zemāk minētajiem apstākļiem, Aģentūra līdz šo apstākļu un to izraisīto seku pilnīgai izvērtēšanai un novēršanai ir tiesības apturēt atbalsta finansējuma izmaksu, ja iespējams, norādot Atbalsta saņēmējam termiņu attiecīgo apstākļu novēršanai:
       1. Līguma darbības laikā ir iestājušies apstākļi, kas rada MK noteikumos Nr.692 un Līgumā noteikto Atbalsta saņēmēja pienākumu, Pieteikumā sniegto apliecinājumu pārkāpumu, vai pārbaudes rezultātā tiek konstatēti trūkumi;
       2. ja rodas pamatotas aizdomas, ka Atbalsta saņēmēja veiktie izdevumi Līguma 2.1.punktā minēto darbību ietvaros nav uzskatāmi par attiecināmajām izmaksām vai nav samērīgi un ekonomiski pamatoti un apstākļu noskaidrošanai ir nepieciešams veikt papildu pārbaudi vai saņemt eksperta vai kompetentās iestādes atzinumu;
       3. Atbalsta saņēmējs vairs neatbilst vai Aģentūrai ir pamatotas šaubas par Atbalsta saņēmēja atbilstību MK noteikumos Nr.692 un Iekšējos noteikumos Atbalsta saņēmējam noteiktajām prasībām, lai pretendētu uz atbalsta piešķiršanu;
       4. pret Atbalsta saņēmēja atbildīgajām personām saistībā ar to darbībām Pieteikumā norādīto darbību īstenošanas ietvaros ir uzsākta resoriskā pārbaude vai kriminālprocess, līdz lēmuma pieņemšanai par attiecīgās resoriskās pārbaudes vai kriminālprocesa izbeigšanu;
       5. Aģentūrai nav pieejams finansējums, tai skaitā CFLA ir apturējusi projektā paredzētos maksājumus Aģentūrai.
   14. Ja Līguma 5.13.punktā minētie apstākļi un to sekas pastāv un netiek novērsti, kad tas iespējams, līdz 2023.gada 31.oktobrim, Atbalsta saņēmējs zaudē tiesības saņemt atbalsta finansējumu.
5. **Neatbilstoši veikto izdevumu atmaksa**
   1. Ja Aģentūra Līguma izpildes ietvaros ir konstatējusi neatbilstoši veiktus izdevumus, tā:
      1. neatbilstoši veiktos izdevumus ietur no kārtējā atbalsta finansējuma maksājuma un 3 (trīs) darba dienu laikā par to informē Atbalsta saņēmēju;
      2. pieņem lēmumu par neatbilstoši veikto izdevumu atgūšanu un 3 (trīs) darba dienu laikā to kopā ar pieprasījumu atmaksāt neatbilstoši veiktos izdevumus nosūta Atbalsta saņēmējam, ja Līguma 6.1.1.punktā noteiktajā kārtībā neatbilstoši veiktos izdevumus atgūt nav iespējams;
      3. neatbilstoši veiktos izdevumus atgūst tiesvedības ceļā normatīvajos aktos noteiktajā kārtībā, ja Atbalsta saņēmējs 10 (desmit) darba dienu laikā pēc attiecīga Aģentūras pieprasījuma saņemšanas neatmaksā Aģentūrai neatbilstoši veiktos izdevumus vai nav rakstiski vienojies ar Aģentūru par neatbilstoši veikto izdevumu atmaksas grafiku.
6. **Līguma grozījumi**
   1. Grozījumus Līgumā, tai skaitā Pieteikumā, var veikt, tikai Pusēm savstarpēji vienojoties, izņemot Līguma 7.2., 7.4. un 7.6.punktā minētajos gadījumos.
   2. Iekšējos noteikumus un Aģentūras mājaslapā publicēto noslēguma/starpposma pārskata formu Aģentūra ir tiesīga grozīt bez saskaņošanas ar Atbalsta saņēmēju un tā piekrišanas. Aktuālā noslēguma/starpposma pārskata forma ir pieejama Aģentūras mājaslapā www.liaa.gov.lv.
   3. Līguma grozījumi noformējami rakstveidā un stājas spēkā, kad Atbalsta saņēmējs un Aģentūra tos ir parakstījuši, izņemot Līguma 7.2., 7.4., 7.5. un 7.6.punktā minētajos gadījumos. Visi grozījumi tiek pievienoti Līgumam un kļūst par Līguma neatņemamu sastāvdaļu.
   4. Līguma grozījumi, kas neuzliek Atbalsta saņēmējam Līgumā neparedzētus pienākumus vai ierobežojumus, un kad Aģentūra atzīst to par iespējamu un lietderīgu, stājas spēkā ar attiecīga Aģentūras paziņojuma nosūtīšanas brīdi Atbalsta saņēmējam.
   5. Jebkuras izmaiņas Pieteikumā pēc Lēmuma pieņemšanas ir pieļaujamas tikai ar iepriekšēju Aģentūras rakstveida saskaņojumu.
   6. Rakstisks paziņojums par izmaiņām pamatdatos (kontaktinformācija, tai skaitā pārstāvja maiņa, juridiskā adrese, bankas rekvizīti) kļūst par Līguma neatņemamu sastāvdaļu no tā saņemšanas brīža.
7. **Dokumentu glabāšana**
   1. Atbalsta saņēmējs glabā ar Līgumu saistīto dokumentu oriģinālus vai to atvasinājumus ar juridisku spēku atbilstoši normatīvajiem aktiem par juridisko personu arhīvu dokumentu uzkrāšanu, uzskaiti, saglabāšanu un izmantošanu vismaz 10 (desmit) gadus, skaitot no Lēmuma pieņemšanas dienas.
   2. Puses visu informāciju, kas saistīta ar *de minimis* atbalsta piešķiršanu, glabā saskaņā ar Regulas Nr.1407/2013 6.panta 4.punktu un Ministru kabineta noteikumiem par *de minimis* atbalsta uzskaites un piešķiršanas kārtību un uzskaites veidlapu paraugiem.
8. **Informācijas apmaiņa un Atbalsta saņēmēja kontaktpersona**
   1. Jebkura Pusēm saistošas informācijas apmaiņa saistībā ar Līgumu ir veicama rakstveidā tikai uz Līgumā norādītajām adresēm vai šādām e-pasta adresēm:
      1. Aģentūras e-pasta adrese – [vaucers@liaa.gov.lv](mailto:vaucers@liaa.gov.lv);
      2. Atbalsta saņēmēja e-pasta adrese –
   2. Steidzamos gadījumos informāciju var nodot telefoniski vai pa faksu ar noteikumu, ka ne vēlāk kā trīs darba dienu laikā attiecīgais dokuments tiek nosūtīts Līguma 9.1.punktā noteiktajā kārtībā. Informācija, kas nav nosūtīta Līguma 9.1.punktā noteiktajā kārtībā, nav saistoša otrai Pusei.
   3. Paziņojumi, kas nosūtīti no Līguma 9.1.1. un 9.1.2.punktā minētajām elektroniskajām adresēm uz Līguma 9.1.1. un 9.1.2.punktā minētajām elektroniskajām adresēm, ir saistoši Pusēm bez paraksta, izņemot, ja Līgumā paredzēts pretējais.
   4. Atbalsta saņēmēja kontaktpersona ir \_\_\_\_\_\_\_\_\_\_\_\_\_\_\_\_\_\_\_\_, tel.nr. \_\_\_\_\_\_\_\_\_\_\_\_\_\_\_\_\_\_\_\_, kuras pienākums ir nodrošināt savstarpējo komunikāciju, kā arī informācijas apmaiņas procesu starp Pusēm.
9. **Līguma darbības termiņš un Līguma izbeigšana**
   1. Līgums stājas spēkā pēc tā parakstīšanas un ir spēkā līdz Līgumā noteikto saistību pilnīgai izpildei.
   2. Aģentūra var vienpusēji izbeigt Līgumu, par to nekavējoties rakstiski informējot Atbalsta saņēmēju, ja:
      1. Atbalsta saņēmējs kļuvis par neatbilstošu kritērijiem, kas noteikti normatīvajos aktos par ES fondu vadību un īstenošanu vai Iekšējos noteikumos;
      2. Atbalsta saņēmējs nepilda Līguma noteikumus, tajā skaitā netiek ievēroti noteiktie termiņi, vai ir iestājušies citi apstākļi, kas negatīvi ietekmē vai var ietekmēt normatīvajos aktos noteiktā specifiskā atbalsta mērķa, tā iznākuma radītāju vai rezultāta rādītāju sasniegšanu;
      3. Atbalsta saņēmējs apzināti ir sniedzis Aģentūrai vai ES fondu uzraudzībā un vadībā iesaistītajām iestādēm nepatiesu informāciju;
      4. Atbalsta saņēmēja Pieteikumā ietvertie apliecinājumi ir kļuvuši nepatiesi;
      5. Aģentūrai nav pieejams Līguma 3.3.punktā noteiktais finansējums vai Vienošanās ir izbeigta;
      6. Pieteikumā norādīto pētniecisku aktivitāšu, tehnoloģisku problēmu risināšanas vai jaunu vai būtiski uzlabotu produktu vai tehnoloģiju izstrādes rezultāti (auditējamās vērtības) noslēguma pārskata iesniegšanas dienā nav Atbalsta saņēmēja īpašumā;
      7. normatīvajos aktos paredzētajos gadījumos.
   3. Atbalsta saņēmējs ir tiesīgs vienpusēji izbeigt Līgumu, par to nekavējoties rakstiski informējot Aģentūru un atmaksājot saņemto atbalsta finansējumu. Līgums uzskatāms par izbeigtu tad, kad Aģentūrai tiek pilnā apmērā atmaksāts Līguma ietvaros saņemtais Atbalsta finansējums.
   4. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms, pamatojoties uz informāciju, kas nodota telefoniski vai pa faksu.
10. **Pušu atbildība**
    1. Par Līguma noteikumu daļēju vai pilnīgu nepildīšanu Puses uzņemas atbildību saskaņā ar Līguma un Latvijas Republikā spēkā esošo normatīvo aktu prasībām.
    2. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, ko var izraisīt nepārvaramas varas apstākļi.
    3. Aģentūra neatbild par zaudējumiem, kas nodarīti trešajai personai Atbalsta saņēmēja darbības vai bezdarbības rezultātā, neveic to atlīdzību, kā arī nepalielina atbalsta apjomu un neveic kompensācijas samaksu par kaitējumu, kas nodarīts Atbalsta saņēmēja darbības vai bezdarbības rezultātā.
11. **Piemērojamās tiesības un strīdu izšķiršana**
    1. Nosacījumi, kas tieši nav atrunāti Līgumā, tiek risināti saskaņā ar spēkā esošajiem normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma, kas atsaucas uz normatīvo aktu.
    2. Ja viens vai vairāki Līguma nosacījumi jebkādā veidā kļūst par spēkā neesošiem, pretlikumīgiem (pretēji normatīvo aktu nosacījumiem), tas nekādā veidā neierobežo un neietekmē pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem. Ja rodas pretruna starp Līguma un normatīvo aktu noteikumiem, piemērojami normatīvajos aktos paredzētie noteikumi.
    3. Strīdi, kas izriet un ir saistīti ar Līgumu, starp Pusēm tiek risināti pārrunu ceļā. Ja vienošanās netiek panākta 30 (trīsdesmit) dienu laikā no pārrunu uzsākšanas dienas, strīdi tiek risināti saskaņā ar normatīvajos aktos noteikto kārtību.
12. **Citi noteikumi**
    1. Līgums ir sastādīts uz 10 (desmit) lapām 2 (divos) identiskos eksemplāros latviešu valodā, no kuriem viens ir Atbalsta saņēmējam, otrs - Aģentūrai. Abiem eksemplāriem ir vienāds juridiskais spēks. Ja Līgums tiek parakstīts elektroniski ar drošu elektronisko parakstu, Atbalsta saņēmējam tā elektroniski parakstīts Līgums jāatsūta Aģentūrai tās noteiktajā termiņā. Ja Līgums nav atsūtīts noteiktajā termiņā, tas uzskatāms par spēkā neesošu.
13. **Pušu rekvizīti un paraksti**

|  |  |
| --- | --- |
| Aģentūra **Latvijas Investīciju un attīstības aģentūra**  Pērses iela 2, Rīga, LV-1442  PVN LV 90001739473  VK Rīgas norēķinu centrs  Valsts kase TRELLV22  Konts LV61TREL2120045034000  Tālr.: +371 67039400  Fakss: +371 67039401  **Aģentūras vārdā:**  Direktors  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  K. Rožkalns | **Atbalsta saņēmējs**  **< Ligumsledzejpuse >**  < Uzņēm. adrese >  < uzņ. reģ. nr >  **Atbalsta saņēmēja vārdā:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ŠIS DOKUMENTS IR PARAKSTĪTS ELEKTRONISKI AR DROŠU

ELEKTRONISKO PARAKSTU UN SATUR LAIKA ZĪMOGU